Manig hoher můt (Mit originalen Lettern)
Manig hoher můt·
der tůt ſich aber vnder·
das vuͤgt des wint̾s zit·
wan ſin getwang·
tůt krank· vō ſchoͤne wund̾·
vn̄ ǒch der voglin ſtrit·
dú ſo ſůs ſchoͤne
lobt mit gidoͤne·
wer klegte nicht·
dc man enſicht·
noch hoͤꝛet· das vns e machete fro·

Doch můs der pin·
mir ſin· voꝛ allem ſmerzen·
d̾ mir ſenlich tůt we·
wan ſi noch nie·
v̾lie· min klage ze h̾zen·
was ſolte ich klagen me·
vn̄ doch ir min trúwe·
waren ie ſo núwe·
da vō tůt mir ſo we·
vō ir froͤmden owe
... lies ſi das noch·

Dv́ mīne kan·
nit han· die rechten mâſſe·
dc iſt mir leid̾ kunt·
wan ſi mich treit·
in leit· die ſtrengen ſtrâſſe·
vf ſenelichen grunt·
ein wib ſchoͤne vnd here·
liebt ſi mir ſo ſere·
vn̄ nicht ir mich·
da uon ſi ſich
mir froͤmdet· ach mich twīget ǒch ir lib·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse